11. **“Тарбиячи” кўрик-танлови ғолибларига қандай имтиёзлар белгиланган?**

Ўзбекистон Республикаси Мактабгача таълим вазирлигининг 2019 йил 19 мартдаги 47-сонли буйруғи билан тасдиқланган Низомга асосан танловнинг Республика босқичида ҳар бир номинация бўйича биринчи, иккинчи, учинчи ўринни эгаллаган ўрта махсус, касб-ҳунар маълумотига эга бўлган ғолиблар Ўзбекистон Республикаси олий таълим муассасаларининг **“Мактабгача таълим” йўналишига** ўқишга киришда имтиёзга эга бўлади.

Шунингдек, Ўзбекистон Республикаси Вазирлар Маҳкамасининг 2017 йил 20 июндаги 393-сонли қарорига мувофиқ, “Тарбиячи” республика кўрик-танлови ғолиблари Мактабгача таълим вазирлигининг тақдимномасига мувофиқ Давлат комиссиясининг қарори билан тегишли олий таълим муассасаларига, мос таълим йўналишларига танловдан ташқари кириш имтиҳонлари (тест синовлари, касбий (ижодий) имтиҳон, ёзма имтиҳон)сиз давлат грантлари асосида қабул қилинадилар.